# 04003 Герои и знаменитости

***Клас:*** *4ти*

***Урокът ще помогне на учениците да разберат разликата между герои и знаменитости.***

**Продължителност:** Едно занятие от 40 минути

**Цели:**

* Формиране на знания за разграничение между герои и знаменитости;
* Формиране на умения за използване на думите герои и знаменитости правилно.

**Очаквани резултати:**

*Учениците ще:*

* се научат да правят разграничение между „герой“ и „знаменитост“;
* развият допълнителни умения да използват подходящи думи и да правят изречения с тях, да изказват мисли, свързани с дарителство, героизъм и т.н..

**Материали:**

* списък с речникови термини и дефиниции (вж. Инструкции);
* картончета;
* герои и знаменитости – речникова викторина (вж. Приложение 1).

**Подготовка у дома**

Помолете децата да напишат съчинение на тема „Моят герой” – да опишат своя герой с аргументи защо именно той е героят за тях.

### Инструкции:

### *Насочващи дейности:*

1. Помолете учениците да назоват някой, когото смятат за герой. В резултат на общо обсъждане съставете списък, като пишете на дъската. Включете всичко, което посочват. Примери: пожарникар, полицай, лекар, мама, татко, както и конкретни имена на хора от нашата действителност (Учениците обикновено посочват спортисти и артисти).
2. Нека учениците да разгледат внимателно готовия списък, а след това заедно се опитайте да идентифицирате характеристики на героя. Примери: смел, щедър, грижовен, безкористен, доброволец, някой, който прави и невъзможното, има високи постижения, дарява на обществото или общността.
3. Помогнете на учениците да развият следните характеристики за герой:

* Героят прави неща, за да помага на другите.
* Героят допринася за обществото по позитивен начин.
* Героят не винаги знае дали неговата дейност/работа/дело са известни на другите
* Героят обикновено не взима пари и може да не получи възнаграждение за делата си.
* Работата, която героят извършва, често остава незабелязана.
* Героят може да бъде или да не бъде признат от медиите.
* Героят използва уменията или способностите си, за да въздейства на другите или на обществото по позитивен начин.

1. Попитайте учениците какво според тях е знаменитост. Помогнете им да развият следните характеристики за знаменитост:

* Знаменитостта е изключително видима -добре известна, популярна.
* Знаменитостта обикновено получава признание за някаква форма на талант, красота или материално качество.
* Знаменитостта обикновено получава признание за някакво публично представяне.
* Имиджът на знаменитостта или признанието й от медиите могат да се променят.

1. Помолете децата да направят списък с хора, които според тях са знаменитости. Погледнете списъка с назованите герои /героини, а след това с помощта на списъка с характеристики, които сте посочили за „Герой" и „Знаменитост", поставете имената в правилните категории.

* Може да напишете имена на отделни картончета, да ги раздадете на учениците и да им кажете да ги поставят в правилната категория. Обсъдете защо личността принадлежи във въпросната категория. Може би някои имена могат да бъдат поставени и в двете категории.
* Въведете следните думи като речник и кажете на децата, че те могат да имат повече от едно значение:
  + знаменитост - (съществително) е много известен човек, обикновено получава признание за някаква форма на талант, красота или качество;
  + благотворителност (съществително) – безкористна дейност в полза на някой друг;
  + услуга - (съществително) - действието или работата в полза на друг, помощ, работа или заетост за някой друг. доброволец - (съществително) - някой, който извършва работа или предоставя услуги и опит, обикновено без заплащане;
  + герой - (съществително) - личност, от която възхищават за голяма смелост, благородство, качества или постижения и се счита за идеал или модел;
  + лидер - (съществително) - човек, който показва пътя или напътства други, ръководя или направлява чрез влияние и дейности, за да се случи нещо, пръв или начело на нещо;
  + пример за подражание - (съществително) - човек, който обикновено е успешен и вдъхновяващ в някоя социална роля, работа, позиция, и така служи като пример за другите.

По тази логика добавете и още думи, които децата да осмислят и научат – медии, признание, популярност и т.н.

1. Упражнете се заедно с децата да използвате термините от речника в изречения. Тази дейност може да се извърши писмено или напишете всеки от термините на картонче. Разделете класа на малки групи (3-4); раздайте картончетата, с молба учениците във всяка група да работят в сътрудничество и да съставят изречения със всяка от думите на техните картончета.

Групите представят изреченията. Класът определя верния термин във всяко изречение.

1. Проведете с учениците викторина на тема „Герои и знаменитости“ (Приложение № 1).

**Приложение 1**

**„Герои и знаменитости“ – викторина**

За термините в лявата колона отбележете верните определения от дясната колона

|  |  |  |  |  |
| --- | --- | --- | --- | --- |
| 1 | Благотворителност |  | А | Човек, който показва пътя или напътства другите; води; пръв или начело |
| 2 | Услуга |  | В | Човек, който обикновено е успешен и вдъхновяващ в някоя социална роля и служи за пример на другите |
| 3 | Знаменитост |  | С | Добра воля и любов към другите |
| 4 | Герой |  | D | Действието или работата да се помага на другите; помощ. |
| 5 | Лидер |  | E | Действие в полза на обществото или за общото благо |
| 6 | Доброволец |  | F | Някой, който извършва работа или предоставя услуги, обикновено без заплащане |
| 7 | Модел за подражание |  | G | Много известен човек, обикновено получава признание за някаква форма на талант, красота или качество. |
| 8 | Дарител |  | H | Личност, от която се възхищават за голяма смелост, благородство, качества или постижения |